Mikið um hraðakstur í Hvalfjarðargöngunum Í fyrradag voru 156 manns staðnir að hraðakstri í Hvalfjarðargöngum en brot þeirra náðust á hraðamyndavél . Í tilkynningu lögreglunnar á höfuðborgarsvæðinu kemur fram að meðalhraði hinna brotlegu hafi verið tæplega 84 km/klst en leyfður hámarkshraði í göngunum er 70 km . Ellefu ökumenn óku á yfir 90 km hraða og þrír á yfir 100 en sá sem hraðast ók var á 107 km hraða .